Bódog DVTK-ja meglepné a Fradit
A diósgyőriek mestere szerint minden mérkőzés nyerhető.
Az OTP Bank Liga 25. fordulójában az Üllői úton lép pályára az FTC vendégeként a DVTK labdarúgó csapata.Szokásos mérkőzés előtti sajtótájékoztatónkon Bódog Tamás és Busai Attila várta a sajtó képviselőit, melyből íme egy rövid összefoglaló:

– Önbizalommal telve várjuk a szombati mérkőzést, éppen az utolsó találkozóra építkezve, ahol egy biztató nulla-nullát játszottunk. Annak ellenére, hogy nem sikerült továbbjutnunk a kupában, úgy gondolom, hogy a csapat hozzáállása megfelelő volt, és amiket kértünk a játékosoktól, azok visszaköszöntek. Teljesen felvértezve, a legjobb összeállításban fogunk elutazni. Ahogy eddig is mondtam, minden mérkőzés nyerhető, mi pedig mindent meg fogunk tenni, hogy megnyerjük a mérkőzést. Meglátjuk, hogy ez mire lesz elég, de mi három pontért utazunk Budapestre – nyilatkozta Bódog Tamás.
Hírek